ການເຝິກຊ້ອມວິທີຮັບມື ກັບແຜ່ນດິນໄຫວ ສິດສອນ ໃຫ້ຜູ້ຄົນ ຮູ້ຈັກກະກຽມ 
ແຜ່ນດິນໄຫວຈຳລອງ ມີຄວາມແຮງ 6.7 ຣິກເຕີ ເທົ່າກັນກັບແຜ່ນດິນໄຫວ ທີ່ສັ່ນສະເທືອນຄຸ້ມ Northridge ເຂດມະຫານະຄອນ Los Angeles ເມື່ອ 20 ປີຜ່ານມາ.
ປະຊາຊົນໃນທົ່ວສະຫະລັດ ແລະໃນປະເທດອື່ນໆຫຼາຍສິບປະ ເທດ ພາກັນເຝິກຊ້ອມວິທີຮັບມືກັບແຜ່ນດິນໄຫວ ທີ່ເອີ້ນວ່າ the Great ShakeOut ເມືອກາງເດືອນຕຸລາຜ່ານມານີ້ ຜູ້ສື່ຂ່າວວີໂອ ເອ Mike O’Sullivan ມີລາຍງານກ່ຽວກັບການເຝິກແອບ ທີ່ປະຕິ ບັດກັນມາເປັນປີທີ 7 ນີ້ແລ້ວ ຢູ່ນະຄອນ ລອສ ແອນຈີແລສ ການ ເຝິກແອບດັ່ງກ່າວ ສິດສອນໃຫ້ປະຊາຊົນຮູ້ວ່າຄວນຈະເຮັດວິທີໃດ ເວລາເກີດແຜ່ນດິນໄຫວຂຶ້ນແທ້ໆ ຊຶ່ງສິງຈະນຳມາສະເໜີທ່ານ ພໍໄດ້ຍິນສຽງເຕືອນ  ດັງອອກມາຈາກລະບົບໂທລະໂຄ່ງ ພວກນັກສຶກສາທີ່ປະກອບສ່ວນໃນການເຝິກຊ້ອມ ກໍຟ້າວພາກັນໝອບລົງກັບພື້ນ ຊອກ ບ່ອນບັງຢູ່ໃຕ້ໂຕະ ແລະໝອບຢູ່ ນັ້ນແມ່ນຄຳແນະນຳສຳລັບແຜ່ນດິນໄຫວ ຢູ່ພາກໃຕ້ລັດ ຄາລີຟໍເນຍຂອງສະຫະລັດ ແຜ່ນດິນໄຫວຈຳລອງສຳລັບການເຝິກຊ້ອມຄັ້ງນີ້ ມີຈຸດໃຈກາງ ທີ່ມະຫາວິທະຍາໄລ Biola ທ່ານ Tom Richards ຫົວໜ້າໜ່ວຍດັບເພີງເຂດມະຫານະ ຄອນ Los Angeles ກ່າວວ່າ ເປົ້າໝາຍຂອງການເຝິກຊ້ອມນີ້ ແມ່ນເພື່ອສິດສອນໃຫ້ຜູ້ຄົນ ຮູ້ຈັກວ່າ ຄວນຈະເຮັດແນວໃດເວລາເກີດແຜ່ນດິນໄຫວ “ທ່ານ Richards ກ່າວວ່າ ພວກນັກສຶກສາ ທີ່ແຕ້ມສີແດງໃສ່ແຂນ ໃສ່ຂາ ແລະໜ້າຕາຂອງພວກເຂົາເຈົ້າ ສະແດງບົດບາດເປັນພວກຄົນທີ່ໄດ້ຮັບບາດເຈັບ ແລະລົ້ມຕາຍ ຍ້ອນແຜ່ນດິນໄຫວ ພວກນັກ ສຶກສາຮຽນເປັນນາງພະຍາບານ ຫລືນາຍໝໍ ພາກັນຊ່ອຍພວກຜູ້ຕອບສະໜອງທຳອິດ ກໍຄືພວກດັບເພີງກັບຕຳຫລວດນັ້ນ ດູແລພວກທີ່ໄດ້ຮັບບາດເຈັບ ມັນເປັນເຫດການທີ່ຄືກັບສະພາບໂຕຈິງ ສຳລັບພວກນັກສຶກສາອີກກຸ່ມນຶ່ງ ທີ່ເຂົ້າໄປຢູ່ໃນ ຕູ້ລົດບັນທຸກຄັນໃຫຍ່ໆ ທີ່ເຮັດໃຫ້ສັ່ນສະເທືອນຢ່າງຮຸນແຮງ ເພື່ອຈຳລອງແຜ່ນດິນໄຫວຂະໜາດໃຫຍ່ນັ້ນ ນາງ Jenna Golden ຊຶ່ງເປັນນັກສຶກສາ ກ່າວວ່າ ມັນເປັນເຫດການທີ່ໜ້າຢ້ານກວ່າທີ່ ນາງໄດ້ຄາດຄິດໄວ້ກ່ອນ ນາງ Jenna Golden ເວົ້າວ່າ ແຜ່ນດິນໄຫວຈຳລອງນີ້ ມີຄວາມແຮງ 6 7 ຣິກເຕີ ເທົ່າກັນກັບແຜ່ນດິນໄຫວ ທີ່ພາໃຫ້ມີ ຜູ້ຄົນເສຍຊີວິດ ທີ່ສັ່ນສະເທືອນຄຸ້ມ Northridge ເຂດຊານນະຄອນ Los Angeles ເມື່ອ 20 ປີກ່ອນ ແຕ່ພວກນັກສຶກສາເຫຼົ່ານີ້ ສ່ວນໃຫຍ່ແລ້ວ ແມ່ນຍັງນ້ອຍເກີນກ່ວາທີ່ ຈະຈື່ຈຳເຫດ ການນັ້ນໄດ້ ນາງ Desiree Sanchez ໄວ 17 ປີ ນັກສຶກສາມັດທະຍົມ ໃນທ້ອງຖິ່ນ ໄດ້ເຫັນເຫດການຈຳລອງທີ່ໜ້າຢ້ານກົວນີ້ຢ່າງໃກ້ຊິດ ຊຶ່ງເປັນເຫດການທີ່ ນາງເຄີຍເຫັນຢູ່ເລື້ອຍໆ ໃນຂ່າວໂທລະພາບ ນາງ Desiree Sanchez ກ່າວວ່າ ທ່ານ Dale Schneeberger ນັກທໍລະນີວິທະຍາທີ່ມະຫາວິທະຍາໄລ Biola ກ່າວຊີ້ ແຈງວ່າ ແຜ່ນດິນໄຫວເກີດຂຶ້ນຍ້ອນວ່າ ເປືອກໂລກທີ່ຢູ່ໃຕ້ພື້ນດິນນັ້ນ ມີຮອຍແຫງທີ່ ເຮັດໃຫ້ແຍກອອກເປັນສອງແຜ່ນ ທີ່ຖູກັນໄປມາ ທ່ານ Schneeberger ອະທິບາຍຕໍ່ວ່າ ທ່ານ Greg Renick ຈາກຫ້ອງການໃຫ້ການບໍລິການສຸກເສີນ ຂອງຜູ້ວ່າການລັດຄາລີ ຟໍເນຍ ກ່າວວ່າ ການຈຳລອງວິທີການຮັບມືກັບແຜ່ນດິນໄຫວແບບໂຕຈິງນີ້ ເຕືອນພວກ ເຮົາກ່ຽວກັບອັນຕະລາຍຈາກໄພທຳມະຊາດຫຼາຍໆຢ່າງ ທ່ານ Renick ກ່າວວ່າ ສຽງເຕືອນໄພທີ່ດັງຂຶ້ນມາ ບອກວ່າ ຂໍ້ມູນເຕືອນໄພໃໝ່ໆແບບນີ້ສະແດງໃຫ້ເຫັນວ່າ ການດຳເນີນຄວາມພະຍາຍາມຊ່ອຍກູ້ ໄພ ບໍ່ແມ່ນເລື້ອງງ່າຍຈັກເທື່ອ ແຕ່ການເຝິກຊ້ອມວິທີຮັບມືກັບແຜ່ນດິນໄຫວ ທີ່ເອີ້ນວ່າ Great ShakeOut ນີ້ ຊ່ອຍໃຫ້ພວກນັກສຶກສາຮູ້ຈັກວ່າ ຄວນຈະຄາດໝາຍສິ່ງໃດ ແລະ ຄວນຈະເຮັດແນວໃດ ເວລາເກີດແຜ່ນດິນໄຫວແທ້ໆ